1785 hod da Kaisa Joseph II. des Bistum vo Weana  Neistod noch St. Pötn valegt. Drauf san aa olle Klesta in Weana Neistod aufhom wuan, mit Ausnaum vom Zisterziensastift Neiklosta und vom Kapuzinaklosta. De Gebaide, de wos daduach frei wuan san, san fia Manufakturn gnutzt woan. Des woa da Grundstaa fia de Industrie in Weana Neistod. Zeascht woas de Textüindustrie und im 19. Joahundat is a Papiafabrik, a Zuckafabrik und a Tonwoanheastöllung dazua kumma. Aufgrund vo dera gstieganan Bedeitung hod Weana Neistod a eigans Statut valiehn kriagt.